ชวนเที่ยวงาน “5 ปีหรรษา ชวนมา STAR CARNIVAL” “Moon to Mars” 20 พฤษภาคมนี้
นางสาวจุลลดา ขาวสะอาด ผู้อำนวยการหอดูดาวเฉลิมพระเกียรติ 7 รอบ พระชนมพรรษา ฉะเชิงเทรา เปิดเผยว่า ในปีนี้ นับเป็นวาระครบรอบ 5 ปีที่หอดูดาวเฉลิมพระเกียรติ 7 รอบ พระชนมพรรษา ฉะเชิงเทรา ได้เปิดให้บริการแก่นักเรียน นักศึกษาและประชาชนทั่วไป โดยเฉพาะชาวจังหวัดฉะเชิงเทรา สถาบันวิจัยดาราศาสตร์แห่งชาติ (องค์การมหาชน) หรือ สดร. จึงจัดกิจกรรมเฉลิมฉลอง “5 ปีหรรษา ชวนมา STAR CARNIVAL” ในวันเสาร์ที่ 20 พฤษภาคมนี้ พร้อมเปิดตัวนิทรรศการชุดใหม่ “Moon to Mars” กับเรื่องราวจุดเริ่มต้นของการแข่งขันด้านอวกาศ เปิดเส้นทางจากโลกสู่ดวงจันทร์ และดาวอังคาร พร้อมชวนร่วมสนุกกับหลากหลายกิจกรรมเกี่ยวกับดวงจันทร์ ได้แก่ Phases of the moon DIY : มารู้จักเฟสดวงจันทร์ สนุกกับการหาตำแหน่งระยะห่างระหว่างโลกกับดวงจันทร์ด้วยกระจกสะท้อนแสงเลเซอร์ในช่วงกลางคืน และ “แชะ แชร์ เช็คอิน Moon to Mars” รับของที่ระลึกสุดนอกจากนี้ ภายในงานมีกิจกรรมที่น่าสนใจ อาทิ ท่องเอกภพและตื่นตากับภาพยนตร์ดาราศาสตร์ในท้องฟ้าจำลองฟูลโดมดิจิทัลรอบพิเศษ เรียนรู้และสนุกกับนิทรรศการดาราศาสตร์แบบ Interactive ไขข้อสงสัยเกี่ยวกับที่มาของปรากฏการณ์ดาราศาสตร์ใกล้ตัว ผู้สนใจสามารถลงทะเบียนเข้าร่วมกิจกรรมได้ทาง https://bit.ly/NARIT-StarCarnival-CCO ฟรี! ไม่มีค่าใช้จ่าย สอบถามข้อมูล โทร. 084-0882264 (ในวัน-เวลาราชการ)